

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດ​ທະນະ​ຖາວອນ

ຫ້ອງການ ອອປສ

ພະ​ແນກຄົ້ນຄວ້າ-ສັງ​ລວມ ເລກທີ………/ຄສລ

ນະຄອນຫຼວງ​ວຽງ​ຈັນ, ວັນ​ທີ… ມີນາ 2017

**ບົດສະຫຼຸບ**

**ການເຄື່ອນໄຫວວຽກງານ ຂອງພະ​ແນ​ກຄົ້ນຄວ້າ-ສັງ​ລວມ**

**ປະຈໍາເດືອນ ມີນາ 2017 ແລະ ທິດທາງແຜນການປະຈໍາເດືອນ ເມສາ 2017**

* ອີງຕາມ: ແຜນການເຄື່ອນໄຫວວຽກງານປະຈໍາເດືອນ ມີນາ (03) ປີ 2017 ຂອງພະ​ແນ​ກຄົ້ນຄວ້າ

-ສັງ​ລວມ ຈຶ່ງສະຫຼຸບລາຍ​ງານໄດ້ດັ່ງນີ້:

**I. ສະພາບການເຄື່ອນໄຫວວຽກງານໃນເດືອນ ມີນາ 2017.**

**1. ດ້ານການເມືອງແນວຄິດ**

ພະນັກງານ-ລັດຖະກອນ ພາຍໃນພະແນກມີຄວາມສາມັກຄີ, ມີແນວຄິດອຸ່ນອ່ຽນ ທຸ່ນທ່ຽງ ຊຶ່ງສະແດງອອກຄື: ຕັ້ງໜ້າປະຕິບັດໜ້າທີ່ວຽກງານວິຊາສະເພາະດ້ວຍຄວາມຫ້າວຫັນ, ເອົາໃຈໃສ່ປະຕິບັດຕາມລະບຽບລັດຖະກອນ, ໄດ້ເຂົ້າຮ່ວມຟັງປາຖະກາຖາ ວັນແມ່ຍິງສາກົນ (ວັນທີ 08 ມີນາ) ແລະ ວັນສ້າງຕັ້ງພັກປະຊາຊົນປະຕິວັດລາວ ທີອົງການໄອຍະການປະຊາຊົນສູງສຸດ.

**2. ການປະຕິບັດວຽກງານວິຊາສະເພາະ**

**2.1. ວຽກງານຄົ້ນຄວ້າ-ສັງ​ລວມ:**

- ກະກຽມຮ່າງບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ VIII;

- ໄດ້ສະເໜີຂໍງົບປະມານນຳກົມການເງິນ ເພື່ອເຮັດປື້ມກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2016;

- ຮ່າງຄຳແນະນໍາ, ແຈ້ງການ, ໜັງສືເຊີນຕ່າງໆ ຈໍານວນ 05 ສະບັບ;

- ໄດ້ປັບປຸງ ແລະ ແກ້ໄຂແບບແຜນວິທີເຮັດວຽກຢູ່ ຂາເຂົ້າ-ຂາອອກ;

- ໄດ້ຄົ້ນຄວ້າ ພາລະບົດບາດ ແລະ ຂັ້ນຂອງໄອຍະການປະເທດ ມາເລເຊຍ, ເພື່ອແນໃສ່ປະກອຍສ່ວນປັບປຸງອົງການໄອຍະການປະຊາຊົນພວກເຮົາເທື່ອລະກ້າວ;

- ໄດ້ເຂົ້າແປພາສາໃຫ້ ທ່ານຫົວໜ້າອົງການໄອຍະການປະຊາຊົນສູງສຸດ ໃນການຕ້ອນຮັບ ເອກອັກຄະລັດທູດ ແຫ່ງ ສ. ກູບາ ປະຈຳ ສປປ ລາວ;

**2.2. ວຽກສະຖິຕິ.**

* ເກັບກຳຂໍ້ມູນສະຖິຕິຄະດີນຳບັນແຂວງຢ່າງເປັນປົກກະຕິ.

**2.3. ວຽກງານຄະດີຄົບວົງຈອນ.**

- ສຳເລັດຮ່າງແຈ້ງການກ່ຽວກັບການລາຍງານຄະດີຄົບວົງຈອນ ແລະ ໄດ້ສົ່ງໃຫ້ອົງການໄອຍະການພາກ ແລະ ບັນດາແຂວງທົ່ວປະເທດ;

- ຮ່າງບົດສອນກ່ຽວກັບຄະດີຄົບວົງຈອນ;

- ໄດ້ຕິດຕາມການຄຸ້ມຄອງຄະດີຄົບວົງຈອນ ຕາມຮ່າງໃບຕິດຕາມ ເຊິ່ງມີຈຳນວນຄະດີ ດັ່ງນີ້:

- ຄະດີແພ່ງຈຳນວນ **24 ເລື່ອງ**, ຖືກຕາມກໍານົດ **05 ເລື່ອງ.**

- ຄະດີອາຍາຈຳນວນ **05 ເລື່ອງ**, ຖືກຕາມກໍານົດເວລາ **0 ເລື່ອງ.**

**2.4. ຂາເຂົ້າ-ຂາອອກຫ້ອງການ.**

**-** ຮັບເອກະສານຂາເຂົ້າທັງໝົດ ຈຳນວນ 38 ສະບັບ;

**-** ນໍາສົ່ງເອກະສານອອກ ຈໍຳນວນ 34 ສະບັບ.

**2.5. ຂາເຂົ້າ-ຂາອອກ ອອປສ.**

* ໄດ້ຮັບເອກະສານຂາເຂົ້າ ແລະ ແຈກຢາຍໃຫ້ແຕ່ລະພາກສ່ວນທີ່ກ່ຽວຂ້ອງທັງໝົດ ຈຳນວນ  **294 ສະບັບ**
* ເອກະສານຂາອອກລວມທັງໝົດ ຈຳນວນ: 117 ສະບັບ.

**+ ໃນນັ້ນເຂົ້າເລກທີ່ຄະດີຂາເຂົ້າ**

* ຄະດີແພ່ງ (ສໍານວນຄະດີ, ເອກະສານທາງການ, ໜັງສືແຈ້ງການຂອງສະພາ ,ຄໍາຮ້ອງຄວາມເປັນທຳ ແລະ ຄຳຮ້ອງຂໍຮື້ຟື້ນ) **ລວມມີ 33 ເລື່ອງ** ;
* ຄະດີອາຍາ (ສໍານວນຄະດີ, ເອກະສານທາງການ ແລະ ໜັງສືແຈ້ງການຂອງສະພາ, ຄໍາຮ້ອງຂໍຄວາມເປັນທຳ ແລະ ຄຳຮ້ອງຂໍຮື້ຟື້ນ) **ລວມມີ 51 ເລື່ອງ** ;
* ຂາຍຄຳຮ້ອງປະຈຳເດືອນ **ມີນາ 2017** ເປັນເງິນຈໍານວນ **530.000** ກີບ.

**+ ເຮັດສະໂນດນຳສົ່ງຄະດີ**

* ຄະດີແພ່ງຈຳນວນ 17 ເລື່ອງ, ຄໍາແນະນໍາ 07 ເລື່ອງ **ລວມທັງໝົດ 24 ເລື່ອງ.**
* ຄະດີອາຍາຈຳນວນ 05 ເລື່ອງ, ຄໍາແນະນໍາ 0 ເລື່ອງ **ລວມທັງໝົດ 05 ເລື່ອງ.**

**2.6. ວຽກງານສົ່ງເສີມຄວາມກ້າວໜ້າ ຂອງແມ່ຍິງ.**

**-** ຕິດຕາມວຽກງານ ຂອງກອງເລຂາຄະນະກຳມາທິການເພື່ອຄວາມກ້າວໜ້າຂອງແມ່ຍິງແຫ່ງຊາດ ຢ່າງເປັນປົກກະຕິ;

**II. ແຜນການເຄື່ອນໄຫວວຽກງານປະຈໍາເດືອນ ມີນາ 2017.**

* ສົ່ງບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໝສາມັນເທື່ອ 3 ຂອງສະພາແຫ່ງຊາດຊຸດທີ VIII ໃຫ້ຫ້ອງວ່າການສະພາແຫ່ງຊາດ;
* **ພິມປື້ມກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2016 ແລ້ວຈະເຮັດເປັນປື້ມແຈກຢາຍໃຫ້ພາກສ່ວນກ່ຽວຂ້ອງຈັດຕັ້ງປະຕິບັດ;**
* ສືບຕໍ່ຮ່າງແຈ້ງການ, ຄຳແນະນຳ ແລະ ເອກະສານອື່ນໆ ຕາມການຊີ້ນຳຂອງຄະນະນຳຫ້ອງການ;
* ຕິດຕາມການລາຍງານວຽກງານບໍລິຫານຄະດີຄົບວົງຈອນ ຈາກທ້ອງຖີ່ນ ແລະ ຖອດຖອນບົດຮຽນເພື່ອປັບປຸງວຽກງານດັ່ງກ່າວໃຫ້ດີຂື້ນ;
* ສືບຕໍ່ປັບປຸງວຽກງານຂາເຂົ້າ-ຂາອອກ ໃຫ້ມີປະສິດທິຜົນຂື້ນກວ່າເກົ່າ;
* ລົງທ້ອງຖີ່ນເພື່ອແນະນຳ ແລະ ເກັບກຳຂໍ້ມູນກ່ຽວກັບການບໍລິຫານຄະດີຄົບວົງຈອນຂອງອົງການໄອຍະການທ້ອງຖີ່ນ;
* ສືບຕໍ່ເຂົ້າຮ່ວມຟັງປາຖະກະຖາໃນວັນສຳຄັນຕ່າງໆ;
* ສືບຕໍ່ຮ່ວມຊີວິດປະຈຳເດືອນ ຂອງພະແນກ ແລະ ຫ້ອງການຢ່າງເປັນປົກກະຕິ;
* ສືບຕໍ່ເຂົ້າຮ່ວມສ້າງຂະບວນການຕ່າງໆ ທີ່ອົງການຈັດຕັ້ງຈັດຂື້ນ;
* ສືບຕໍ່ເກັບກໍາສະຖິຕິຄະດີ, ຄຳຮ້ອງ, ຜູ້ຖືກຫາ ແລະ ນັກໂທດ ຂອງບັນດາແຂວງປະຈຳເດືອນຢ່າງເປັນປົກກະຕິ;
* ສືບຕໍ່ຮັບ ແລະ ຈັດ​ສົ່ງ​ເອກະສານທົ່ວໄປທາງລັດຖະການ ແລະ ສໍານວນຄະດີໃຫ້ພາກສ່ວນທີ່ກ່ຽວຂ້ອງ;

- ສືບຕໍ່​ຕິດຕາມ​ກວດກາ​ການ​ແກ້​ໄຂຄະດີ​ຄົບ​ວົງ​ຈອນ.

- ສືບຕໍ່ຕິດຕາມວຽກງານທີ່ຄະນະກໍາມາທິການເພື່ອຄວາມກ້າວໜ້າ ຂອງແມ່ຍິງແຫ່ງຊາດແຈ້ງມາ.

**+ ວິທີຈັດຕັ້ງປະຕິບັດ**

* ເຜີຍແຜ່ບົດສະຫຼຸບປະຈຳເດືອນ ແລະ ແຜນການປະຈຳເດືອນໃຫ້ພະນັກງານໃນພະແນກຮັບຊາບ, ເພື່ອຈັດຕັ້ງປະຕິບັດຕາມແຜນການທີ່ໄດ້ວາງໄວ້, ພ້ອມທັງສະຫຼຸບຖອດຖອນບົດຮຽນ .

**ຫົວໜ້າພະແນກຄົ້ນຄວ້າ-ສັງລວມ**

**ບ່ອນສົ່ງ:**

- ທ່ານ ຫົວໜ້າຫ້ອງການ (ອອປສ) 01 ສະບັບ.

- ທ່ານ ຮອງຫົວໜ້າຫ້ອງການ (ອອປສ ) ຜູ່ຊີ້ນໍາພະແນກ 01 ສະບັບ.

- ສໍາເນົາໄວ້ພະແນກ 01 ສະບັບ.